Document ID: /roh_data/filtered/fineweb-2-filterrobots_roh.jsonl.gz/42236

Il secretari general da las Naziuns Unidas Ban Ki Moon ha ludà la Grezia en connex cun la crisa da fugitivs. El saja engraziaivel per la solidaritad e generusadad che la Grezia mussia envers ils fugitivs, ha ditg Ban suenter in inscunter cun il primminister grec Alexis Tsipras.
Las medias greccas rapportan che Tsipras haja dumandà sustegn dal secretari general da l’ONU. L'ONU duai far valair si'influenza per ch'il patg da fugitivs tranter l'UE e la Tirchia restia.
RR novitads 12:00